text: [{"text_idx": "#000002", "text": "Um vikuskifti\u00f0 hevur \u00f8kisval veri\u00f0 i\u0301 Russlandi og fleiri ukrainskum landslutum, sum Russland hevur hersett, og samb\u00e6rt russisku valnevndini fekk flokkurin Sameinda Russland yvir 70 prosent av atkv\u00f8\u00f0unum"}, {"text_idx": "#000003", "text": "Flokkurin hja\u0301 russiska forsetanum, Vladimir Putin, Sameinda Russland, hevur, samb\u00e6rt russisku valnevndini, vunni\u00f0 \u00f8kisvali\u00f0 i\u0301 fy\u0301ra ukrainskum landslutum um vikuskifti\u00f0."}, {"text_idx": "#000004", "text": "Um vikuskifti\u00f0 hevur veri\u00f0 val i\u0301 Russlandi Valnevndin sigur, at Sameinda Russland hevur fingi\u00f0 fleiri enn 70 prosent av atkv\u00f8\u00f0unum i\u0301 \u00f8llum fy\u0301ra landslutum."}, {"text_idx": "#000006", "text": "Ta\u00f0 var eftir fo\u0301lkaatkv\u00f8\u00f0u, at Russland ly\u0301sti teir fy\u0301ra landslutirnir sum partur av Russlandi. Fo\u0301lkaatkv\u00f8\u00f0an var to\u0301 ikki vi\u00f0urkend av Ukraina ella fleiri londum i\u0301 vesturheiminum, og vali\u00f0 um vikuskifti\u00f0 var\u00f0 eisini ford\u00f8mt."}, {"text_idx": "#000007", "text": "Ukrainski uttanri\u0301kisma\u0301lara\u0301\u00f0harrin, Dmytro Kuleba sigur, at talan var um o\u0301lo\u0301gligt val."}, {"text_idx": "#000008", "text": "\u2013 Russisk val i\u0301 fyribils hersettum \u00f8kjum eru o\u0301gildig, sigur hann."}]